***Priloga 3***

## **NAVODILA PONUDNIKOM ZA IZDELAVO PONUDBE IN VSEBINA PONUDBENE DOKUMENTACIJE**

1. **Uvod**

Razpisna dokumentacija je pripravljena v skladu z ZJN-3 in drugimi predpisi, ki so navedeni v uvodu razpisne dokumentacije. Za oddajo predmetnega naročila se v skladu z Zakonom o javnem naročanju (Uradni list RS, št. 91/15 in 14/18; v nadaljevanju ZJN-3) izvede odprti postopek.

1. **Predmet javnega naročila**

Predmet javnega naročila je skladiščenje in obnavljanje 38.981 m3 dizelskega goriva v Kopru.

1. **Jezik**

Ponudba mora biti pripravljena v slovenskem jeziku.

1. **Rok in način predložitve ponudb**

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/](https://ejn.gov.si/eJN2), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je objavljeno na istem spletnem naslovu.

Ponudnik se mora pred oddajo ponudbe registrirati na zgoraj navedenem spletnem naslovu, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN **najkasneje do** **~~7.9.2021~~** **14.9.2021 do 10.00 ure**. Za oddano ponudbo se šteje ponudba, ki je v informacijskem sistemu e-JN označena s statusom **»ODDANO«**.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi:

<https://ejn.gov.si/ponudba/pages/aktualno/aktualno_jnc_podrobno.xhtml?zadevaId=4890>

1. **Čas in kraj odpiranja ponudb**

Odpiranje ponudb bo potekalo avtomatično v informacijskem sistemu e-JN dne **~~7.9.2021~~** **14.9.2021** in se bo začelo **ob 10.01 uri** na spletnem naslovu [https://ejn.gov.si/](https://ejn.gov.si/eJN2).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

1. **Dostop do razpisne dokumentacije**

Razpisno dokumentacijo ponudnik prejme preko sistema e-JN.

1. **Dodatna pojasnila**

Dodatna pojasnila o vsebini razpisne dokumentacije sme ponudnik zahtevati pisno preko Portala javnih naročil.

Skrajni rok, do katerega ponudnik lahko zahteva dodatna pojasnila v zvezi z razpisno dokumentacijo, je deset dni pred rokom za oddajo ponudbe.

Naročnik bo na vsa vprašanja, ki jih bo dobila v roku iz prejšnjega odstavka, odgovoril najkasneje šest dni pred iztekom roka za oddajo ponudb. Vprašanja in odgovori bodo objavljeni na portalu javnih naročil.

1. **Dopolnitev, sprememba in umik ponudbe:**

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, bo naročniku v sistemu e-JN odprta zadnja oddana ponudba. Po preteku roka za predložitev ponudb ponudbe ne bo več mogoče oddati.

1. **Ugotavljanje sposobnosti ponudnika**

Ponudnik mora izpolnjevati vse v tej točki navedene pogoje na dan odpiranja ponudb.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ***Enotni evropski dokument v zvezi z oddajo javnega*** naročila - ESPD, ki predstavlja lastno izjavo, kot predhodni dokaz v zvezi s točkami od 9.1 – 9.3.

Naročnik ima pravico, da ponudnika kadarkoli med postopkom pozove, naj predloži vsa dokazila ali del dokazil v zvezi z navedbami v ESPD. Ponudnik ni dolžan predložiti dokazil in drugih listinskih dokazov, če lahko naročnik potrdila in druge potrebne informacije pridobi brezplačno z neposrednim dostopom do nacionalne baze podatkov katere koli države članice, kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem ipd.

V kolikor takšno preverjanje s strani naročnika ne bo mogoče, bo naročnik pred oddajo javnega naročila od ponudnika, kateremu se je odločil oddati predmetno naročilo zahteval, da, do s strani naročnika določenem ustreznem roku, predloži dokazila (potrdila, izjave, kopije dovoljenj) kot dokaz neobstoja razlogov za izključitev iz točke 9.1 teh navodil in kot dokaz izpolnjevanja pogojev za sodelovanje iz točk 9.2 do 9.3 teh navodil.

Gospodarski subjekt lahko dokazila o neobstoju razlogov za izključitev iz točke 9.1 teh navodil in dokazila o izpolnjevanju pogojev za sodelovanje iz točk 9.2 do 9.3 teh navodil predloži tudi sam, in sicer v informacijskem sistemu e-JN v razdelek »Druge priloge«. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država, v kateri ima ponudnik svoj sedež, ne izdaja takšnih dokumentov, jih je mogoče nadomestiti z zapriseženo overjeno izjavo, če pa ta v državi, v kateri ima ponudnik svoj sedež ni predvidena, pa z overjeno izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Enako pravilo kot v prejšnjem odstavku velja tudi za osebo, ki je članica upravnega, vodstvenega ali nadzornega organa ponudnika (ki ima sedež v Republiki Sloveniji) ali ki ima pooblastila za njegovo zastopanje ali odločanje ali nadzor v njem, ki je tujec in ki nima bivališča v Republiki Sloveniji.

Za skupne ponudbe in ponudbe s podizvajalci je potrebno upoštevati še točki 12 (Skupna ponudba) in 13 (Ponudba s podizvajalci) teh navodil.

* 1. *Razlogi za izključitev:*

Naročnik bo iz postopka javnega naročanja izključil ponudnika, če:

**A: Razlogi, povezani s kazenskimi obsodbami**

* je bila proti ponudniku ali osebi, ki je članica upravnega, vodstvenega ali nadzornega organa tega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz 1. odstavka 75. člena ZJN-3 (člen 57(1) Direktive 2014/24/EU je v nacionalno zakonodajo prenesen s prvim odstavkom 75. člena ZJN-3 in določa dejanja, ki imajo elemente naštetih 43 kaznivih dejanj po KZ-1. Razlogi v ESPD, ki jih določa člen 57(1) Direktive 2014/24/EU, in zadnji - 7. razlog, ki je določen v nacionalni zakonodaji, v celoti zajema razlog za izključitev, kot je opredeljen v prvem odstavku 75. člena ZJN-3 in ki se uporablja pri oddaji javnega naročila):
  + terorizem (108.člen KZ-1),
  + financiranje terorizma (109.člen KZ-1),
  + ščuvanje in javno poveličevanje terorističnih dejanj (110.člen KZ-1),
  + novačenje in usposabljanje za terorizem (111.člen KZ-1),
  + spravljanje v suženjsko razmerje (112.člen KZ-1),
  + trgovina z ljudmi (113.člen KZ-1),
  + sprejemanje podkupnine pri volitvah (157.člen KZ-1),
  + kršitev temeljnih pravic delavcev (196.člen KZ-1),
  + goljufija (211.člen KZ-1),
  + protipravno omejevanje konkurence (225.člen KZ-1),
  + povzročitev stečaja z goljufijo ali nevestnim poslovanjem (226.člen KZ-1),
  + oškodovanje upnikov (227. člen KZ-1),
  + poslovna goljufija (228. člen KZ-1),
  + goljufija na škodo Evropske unije (229. člen KZ-1),
  + preslepitev pri pridobitvi in uporabi posojila ali ugodnosti (230. člen KZ-1),
  + preslepitev pri poslovanju z vrednostnimi papirji (231. člen KZ-1),
  + preslepitev kupcev (232. člen KZ-1),
  + neupravičena uporaba tuje oznake ali modela (233. člen KZ-1),
  + neupravičena uporaba tujega izuma ali topografije (234. člen KZ-1),
  + ponareditev ali uničenje poslovnih listin (235. člen KZ-1),
  + izdaja in neupravičena pridobitev poslovne skrivnosti (236. člen KZ-1),
  + zloraba informacijskega sistema (237. člen KZ-1),
  + zloraba notranje informacije (238. člen KZ-1),
  + zloraba trga finančnih instrumentov (239. člen KZ-1),
  + zloraba položaja ali zaupanja pri gospodarski dejavnosti (240. člen KZ-1),
  + nedovoljeno sprejemanje daril (241. člen KZ-1),
  + nedovoljeno dajanje daril (242. člen KZ-1),
  + ponarejanje denarja (243. člen KZ-1),
  + ponarejanje in uporaba ponarejenih vrednotnic ali vrednostnih papirjev (244. člen KZ-1),
  + pranje denarja (245. člen KZ-1),
  + zloraba negotovinskega plačilnega sredstva (246. člen KZ-1),
  + uporaba ponarejenega negotovinskega plačilnega sredstva (247. člen KZ-1),
  + izdelava, pridobitev in odtujitev pripomočkov za ponarejanje (248. člen KZ-1),
  + davčna zatajitev (249. člen KZ-1),
  + tihotapstvo (250. člen KZ-1),
  + zloraba uradnega položaja ali uradnih pravic (257.člen KZ-1),
  + oškodovanje javnih sredstev (257.a člen KZ-1),
  + izdaja tajnih podatkov (260. člen KZ-1),
  + jemanje podkupnine (261. člen KZ-1),
  + dajanje podkupnine (262. člen KZ-1),
  + sprejemanje koristi za nezakonito posredovanje (263. člen KZ-1),
  + dajanje daril za nezakonito posredovanje (264. člen KZ-1),
  + hudodelsko združevanje (294. člen KZ-1).

DOKAZILO:

* ***Izpolnjen obrazec ESPD (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi.***
* ***Potrdila iz kazenske evidence Ministrstva za pravosodje (za pravno osebo ter za vse (fizične) osebe, ki so članice upravnega, vodstvenega ali nadzornega organa vključno z vsemi osebami, ki imajo pooblastila za zastopanje, odločanje ali nadzor v tej pravni osebi).***
* ***Pooblastila za pridobitev podatkov iz kazenske evidence tako za ponudnika, kot tudi za vse (fizične) osebe , ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem.***

Ponudnik potrdila iz kazenske evidence, pooblastila pravne osebe in fizičnih oseb priloži v razdelku »Druge priloge«.

Naročnik zgornja dokazila zahteva upoštevajoč prakso Državne revizijske komisije (npr. sklep št. 018-129/2019). Ponudnika, ki v ponudbi ne bo predložil zgoraj zahtevanih potrdil in pooblastil, bo naročnik pozval k dopolnitvi ponudbe, in sicer k predložitvi potrdila oz. dokazila pristojnega organa (ki odraža stanje v trenutku poteka roka za predložitev ponudb), da gospodarski subjekt in vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastilo za njegovo zastopanje ali odločanje ali nadzor v njem, niso bili pravnomočno obsojeni za kazniva dejanja, našteta v prvem odstavku 75. člena ZJN-3. V primeru, da pristojni organi države ne izdajajo tovrstnih dokazil ali če ti ne zajemajo vseh primerov, ponudnik predloži zapriseženo izjavo. Če ta v državi, v kateri ima ponudnik svoj sedež, ni predvidena, ponudnik predloži izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovsko organizacijo v matični državi te osebe ali v državi, v kateri ima ponudnik sedež.

**B: Razlogi, povezani s plačilom davkov ali prispevkov za socialno varnost**

* kot gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva oddaje ponudbe ali prijave;

DOKAZILO: ***Izpolnjen obrazec ESPD (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi.***

**C: Razlogi, povezani z insolventnostjo, nasprotjem interesov ali kršitvijo poklicnih pravil**

* se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;
* je gospodarski subjekt na kakršen koli način kršil svoje obveznosti na področju socialnega prava;
* je gospodarski subjekt kršil svoje obveznosti na področju delovnega prava;
* je ponudnik zagrešil hujšo kršitev poklicnih pravil, ki mu jo naročnik lahko z ustreznimi sredstvi izkaže in zaradi katere je omajana njegova integriteta;
* je pri dajanju informacij, zahtevanih v skladu z določbami ZJN-3, v tem ali predhodnih postopkih namerno podal zavajajoče razlage ali teh informacije ni zagotovil.
* je gospodarski subjekt na kakršen koli način kršil svoje obveznosti na področju okoljskega, socialnega ali delovnega prava ((3.člen ZJN-3A);
* je ponudnik zagrešil hujšo kršitev poklicnih pravil, ki mu jo naročnik lahko z ustreznimi sredstvi izkaže in zaradi katere je omajana njegova integriteta;
* je pri dajanju informacij, zahtevanih v skladu z določbami ZJN-3A, v tem ali predhodnih postopkih namerno podal zavajajoče razlage ali teh informacije ni zagotovil.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«) za vse gospodarske subjekte v ponudbi.***

**D: Nacionalni razlogi za izključitev**

* je na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* mu je bila v zadnjih treh letih pred potekom roka za oddajo ponudb izdana pravnomočna odločba pristojnega organa Republike Slovenije ali druge države članice ali tretje države, dvakrat izrečena globa zaradi prekrška v zvezi s plačilom za delo.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek D. Nacionalni razlogi za izključitev«) za vse gospodarske subjekte v ponudbi.***

V kolikor je gospodarski subjekt v položaju prekrška iz zgornjega odstavka, lahko naročniku v skladu s Sklepom Ustavnega sodišča RS, št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

* 1. *Pogoji za sodelovanje:*

**A: Ustreznost**

Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

DOKAZILO:  ***Izpolnjen obrazec ESPD (v »Del IV: Pogoji za sodelovanje, Oddelek A: Ustreznost, Vpis v ustrezen poklicni register ALI Vpis v poslovni register«) za vse gospodarske subjekte v ponudbi.***

**B: Ekonomski in finančni položaj**

Ponudnik mora imeti ustrezno boniteto, ki se ugotavlja po sistemu BASEL II. Naročnik bo upošteval bonitetne ocene bonitetnih institucij, ki bodo narejene po sistemu BASEL II in bodo enake ali boljše ocenam: AJPES - do vključno SB6, Moody's – do vključno Baa3, S&P – do vključno BBB-, Fitch – do vključno BBB-, BISNODE – do vključno B.

DOKAZILO***: Izpolnjen obrazec ESPD (v »Del IV: Pogoji za sodelovanje, Oddelek B: Ekonomski in finančni položaj«).***

Naročnik si bo bonitetno oceno pridobil sam, si pa pridržuje pravico, da od ponudnika zahteva predložitev bonitetne ocene (npr. BON obrazec (S.BON-1/P (pravne osebe) oz. S.BON-1/SP (samostojni podjetniki), ki ga izda AJPES oz. potrdilo o bonitetni oceni druge bonitetne institucije, ki izdeluje bonitetne ocene po sistemu BASEL II).

V primeru, da ponudnik ne more predložiti bonitete oz. jo naročnik ne more sam pridobiti, mora ponudnik predložiti dokazilo, da je v tekočem letu realiziral prihodke najmanj v višini 3.000.000,00 EUR.

**C: Tehnična in strokovna sposobnost**

Ponudnik jamči, da izpolnjuje formalne, kadrovske in tehnične pogoje, ima ustrezna pooblastila, profesionalne in tehnične zmožnosti, finančne vire, opremo in druge pripomočke, izkušnje, ugled ter zaposlene z ustreznimi izkušnjami in strokovnim znanjem za izvedbo predmeta javnega naročila v skladu z zahtevami tega naročila.

DOKAZILO:  ***Izpolnjen obrazec ESPD (v »Del IV: ɑ: Skupna navedba za vse pogoje za sodelovanje«).***

* 1. *Drugi pogoji*

1. Ponudnik ni bil pravnomočno kaznovan za prekršek iz 22. člena Zakona o blagovnih rezervah (Uradni list RS, št. 96-2009 – UPB2 in 83/2012).

DOKAZILO: Izpolnjen **obrazec ESPD** (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi.

1. Ponudnik nima neizpolnjenih obveznosti do naročnika dalj kot trideset dni (2. odstavek 18. člena Zakona o blagovnih rezervah, Uradni list RS, št. 96-2009 – UPB2 in 83/2012).

DOKAZILO: Izpolnjen **obrazec ESPD** (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi.

1. Ponudnik ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11-UPB2) in mu ni na podlagi tega člena prepovedano poslovanje z naročnikom.

DOKAZILO: Izpolnjen **obrazec ESPD** (v »Del VI: Zaključek, v Podpisani dajem/o uradno soglasje…«) za vse gospodarske subjekte v ponudbi.

### **Ponudbena cena in merilo za oddajo javnega naročila**

Pri izbiri najugodnejših ponudb je edino merilo za izbiro najnižja cena, določena v EUR/m3/mesec.

### **Obrazec »ESPD« za vse gospodarske subjekte**

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Gospodarski subjekt naročnikov obrazec ESPD (datoteka XML) uvozi v spletno stran Portala javnih naročil / ESPD: <http://www.enarocanje.si/ESPD/>, vnese zahtevane podatke in ga natisne.

V ponudbi morajo biti priloženi izpolnjeni, natisnjeni in podpisani ESPD za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe - gospodarski subjekti na katerih kapacitete se sklicuje ponudnik in podizvajalci).

Ponudnik v sistem e-JN naloži ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži podpisan ESPD v xml. obliki ali pa ga le naloži in bo podpisan hkrati s podpisom ponudbe. Tudi če ponudnik naloži podpisan ESPD v pdf. obliki, bo ta hkrati s podpisom ponudbe podpisan še enkrat.

Za ostale sodelujoče pa ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

### 

### **Skupna ponudba**

V primeru, da skupina ponudnikov predloži skupno ponudbo, mora vsak ponudnik izpolnjevati vse pogoje, določene v točki 9.1. - 9.3. Vsi ponudniki v skupni ponudbi morajo podati dokumente, ki se nanašajo na dokazovanje navedenih pogojev, posamično.

Vsi ponudniki v skupni ponudbi morajo izpolniti ESPD posamično in v njem navesti vse zahtevane podatke.

Obrazec »Predračun« podajo vsi ponudniki, ki nastopajo v skupni ponudbi, skupaj (en obrazec, podpisan s strani vsaj enega izmed ponudnikov, ki nastopajo v skupni ponudbi). Finančna zavarovanja lahko ponudniki predložijo na način, da jih predloži samo eden izmed skupnih ponudnikov ali vsak ponudnik posebej. V kolikor so predložena s strani vsakega izmed ponudnikov, mora biti seštevek vseh zneskov zavarovanj najmanj v višini zahtevanega zneska.

V primeru skupne ponudbe naj pravne osebe v obrazcu »ESPD« navedejo vse, ki bodo sodelovali v tej skupni ponudbi. Ponudniki, ki nastopajo v skupni ponudbi, lahko navedejo tudi eno izmed pravnih oseb, s katero bo naročnik komuniciral do sprejema odločitve o naročilu, v nasprotnem primeru bo naročnik vse dokumente naslavljal na vse ponudnike, ki bodo sodelovali v skupni ponudbi.

V kolikor skupna ponudba ni podana za vse sklope, naj bo iz navedbe razvidno, za katere sklope je podana skupna ponudba, in kateri skupni ponudniki oddajajo ponudbo za posamezen sklop.

V primeru, da bo takšna skupina ponudnikov izbrana za izvedbo predmetnega naročila, bo naročnik lahko zahteval akt o skupni izvedbi naročila (na primer pogodbo o sodelovanju), v katerem bodo natančno opredeljene naloge in odgovornost posameznih ponudnikov za izvedbo naročila. Ne glede na to pa ponudniki odgovarjajo naročniku solidarno.

### **Ponudba s podizvajalci**

V primeru, da bo ponudnik pri izvedbi naročila sodeloval s podizvajalci, mora v ESPD navesti vse predlagane podizvajalce. Ponudnik mora v ponudbi predložiti tudi izpolnjene obrazce ESPD za vsakega podizvajalca, s katerim bo sodeloval pri naročilu.

V kolikor ponudnik podizvajalca ne prijavlja na vse sklope, naj bo iz navedbe v ESPD za posameznega podizvajalca razvidno, za katere sklope je prijavljen posamezen podizvajalec.

V kolikor bodo pri podizvajalcu obstajali razlogi za izključitev oziroma ne bo izpolnjeval ustreznih pogojev za sodelovanje iz točke 8.1. teh navodil, bo takšna ponudba zavrnjena.

Podizvajalec mora enako kot ponudnik izpolnjevati pogoje pod točkami 9.1. – 9.3. teh navodil.

Ponudnik mora za posameznega podizvajalca priložiti enaka dokazila za izpolnjevanje pogojev, določenih v prejšnjem stavku, kot jih mora priložiti zase, razen pri pogojih, kjer so že predvidena dokazila, ki jih mora podizvajalec predložiti.

Izbrani ponudnik v razmerju do naročnika v celoti odgovarja za izvedbo naročila.

### **Variantne in opcijske ponudbe**

Variantne in opcijske ponudbe niso dopuščene.

### **Obrazec »Predračun«**

Ponudnik v sistemu e-JN predračun naloži v razdelek »Predračun« v .pdf datoteki.

1. **Finančna zavarovanja:**

*a/ Finančno zavarovanje za resnost ponudbe*

Ponudnik finančnega zavarovanja za resnost ponudbe ne zahteva. Vse morebitne določbe v zvezi s finančnim zavarovanjem za resnost ponudbe v teh navodilih naj ponudnik šteje za nerelevantne.

*b/ Finančno zavarovanje za dobro izvedbo pogodbenih obveznosti*

V skladu s Prilogo 5 –vzorcem Pogodbe in Prilogo 7 - Vzorec garancije za dobro izvedbo pogodbenih obveznosti.

*c/ Menična izjava z menicami*

V skladu s Prilogo 5 – vzorcem Pogodbe in Prilogo 6 – Vzorec menične izjave.

1. **Ponudbena dokumentacija**

Ponudnik predloži naslednjo dokumentacijo:

Ponudnik predloži naslednjo dokumentacijo:

* 1. izpolnjen obrazec Podatki o ponudniku – Priloga 1
  2. izpolnjen obrazec Predračun – Priloga 4
  3. vzorec pogodbe (izpolnjena, na vsaki strani parafirana, na zadnji strani podpisana ter opremljena z žigom), – Priloga 5
  4. izpolnjene in podpisane izjave za pridobitev podatkov - Priloga 8 in 9 (za ponudnika in za vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem je potrebno izjave posebej izpolniti za vsakega od njih)
  5. izpolnjena in podpisana izjava o udeležbi fizičnih in pravnih oseb v lastništvu sodelujočega podjetja – Priloga 10
  6. izpolnjen obrazec ESPD – Priloga 11

1. **Popravki napak**

V skladu z 89. členom ZJN-3 sme naročnik ob pisnem soglasju ponudnika popraviti računske napake, pri čemer se količina in cena na enoto brez DDV ne smeta spreminjati.

1. **Posebni pogoji oziroma zahteve naročnika**

* Skladiščenje bo skupno
* Gorivo bo kakovosti – gl. osnutek pogodbe
* Ponudnik mora izpolnjevati vse zahteve, ki izhajajo iz obveznih predpisov ter vseh ostalih tehničnih predpisov in standardov, ki se zahtevajo za skladiščenje goriv.

1. **Veljavnost ponudbe:**

Ponudba je veljavna 60 dni od odprtja ponudb.

1. **Poslovna skrivnost, tajni in zaupni podatki**

Ponudniki lahko s posebno podpisano izjavo s strani odgovorne osebe ponudnika opredelijo zaupnost določenih podatkov in dokumentov ponudbene dokumentacije na način, da so v tej izjavi natančno in enoznačno navedeni. Ravno tako pa morajo biti vse strani navedenih dokumentov ustrezno označene s »poslovna skrivnost«. Vendar pa s tem ponudnik ne sme onemogočati ali omejevati naročnika pri izvedbi postopkov preverjanja verodostojnosti ponudbene dokumentacije v pristojnih registrih, pri proizvajalcih ter drugih pristojnih institucijah. Pri tem razpolaganju je vključeno tudi deljenje (fizično ali elektronsko) tovrstne dokumentacije s predstavniki kontrolne hiše naročnika in članov komisije za pregled in ocenjevanje ponudb (z njimi ima naročnik podpisano izjavo / pogodbo o ravnanju z zaupno in tajno dokumentacijo). Ravno tako za hranjenje tovrstne dokumentacije v fizični in elektronski obliki v arhivi naročnika. Če bi do omejevanja s predmetno izjavo kljub temu prišlo, bo naročnik tako ponudbo izločil iz postopka ocenjevanja.

Poslovna skrivnost ne more biti določena za podatke, ki so v zakonu navedeni kot javni. V primeru, da so na isti strani podatki, ki so po zakonu javni in podatki, ki niso in jih je ponudnik označil kot poslovna skrivnost, mora ponudnik tak dokument ustrezno prilagodit oz. razdeliti.

Če naročnik prejme zahtevo po predložitvi podatkov in dokumentacije z opredeljeno poslovno skrivnostjo kateri od nadzornih ali preiskovalnih institucij, ki izvajajo v različnih zakonih navedena nadzorstva oz. preiskave, naročnik v teh primerih ne more spoštovati zahtev o poslovni skrivnosti in mora zahtevano dokumentacijo predložiti.

1. **Protikorupcijsko določilo**

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

1. **Dovoljene dopolnitve ponudbene dokumentacije na poziv naročnika**

V primerih potrebe po razjasnitvi in predložitvi dodatnih dokazil v fazi ocenjevanja ponudb za z zakonom dovoljene dopolnitve, bo naročnik ponudnike pisno pozival k dopolnitvam preko portala e-JN in ponudnikom za dopolnitev določil ustrezen rok za dopolnitve. Če ponudnik zahtevanih dopolnitev v pozivu določenem roku ne predloži preko portala e-JN, bo naročnik tako ponudbo izločil (oz. v sklopu za katerega ne prejme ustrezne dopolnitve v določenem roku). Vsa komunikacija med ponudniki in naročnikom v fazi ocenjevanja ponudb tako poteka preko portala e-JN.

1. **Obvestilo o odločitvi o oddaji naročila**

Odločitev o oddaji naročilla se objavi na Portalu javnih naročil. Odločitev se šteje za vročeno z dnem objave na Portalu javnih naročil. Če se v objavi odločitve na Portalu javnih naročil ni mogoče sklicevati na objavljeno povabilo k sodelovanju, naročnik odločitev vroči v skladu z zakonom, ki ureja upravni postopek, in na dan odpošiljanja ponudniku tudi objavi prostovoljno obvestilo za predhodno transparentnost, če je to glede na vrednost primerno, pa tudi v Uradnem listu Evropske unije.

1. **Odstop od izvedbe javnega naročila**

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

1. **Sklenitev pogodbe**

Po pravnomočnosti odločitve o oddaji naročila, bo naročnik pozval ponudnika k podpisu pogodbe. Ta mora k podpisu pristopiti v roku, ki ga določi naročnik.

S podpisom ESPD ponudnik potrdi, da sprejema vsebino vzorca pogodbe.

Zaradi želje po hitri izvedbi javnega naročila, bo naročnik določene postopke za izvedbo javnega naročila izvajal vzporedno s ciljem, da čim prej pride do podpisa pogodbe. Zato bo izbrani ponudnik pozvan k podpisu pogodbe s strani izbranega ponudnika, takoj po objavi odločitve o oddaji javnega naročila. Potem bo naročnik pristopil k pridobivanju soglasja k podpisu pogodbe s strani resornega ministrstva – MGRT. Po prejemu navedenega soglasja in poteku pravnega varstva, ob izpolnjenih vseh pogojih, bo naročnik pristopil k podpisu pogodbe.

Prodajna pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno. S podpisom ESPD ponudnik potrdi, da sprejema vsebino celotne razpisne dokumentacije.

1. **Revizija**

Zahtevek za revizijo, ki se nanaša na vsebino objave in/ali razpisno dokumentacijo, se lahko vloži skladno z Zakonom o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19).

Za zahtevek za revizijo se plača taksa, in sicer na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802, sklic: 11 6110-7111290-XXXXXX20.

Zahtevek za revizijo mora biti vložen preko portala e-revizije.

1. **Obveznost posredovanja podatkov**

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom prodajne pogodbe, predložiti izjavo ali podatke o udeležbi fizičnih in pravnih oseb v lastništvu kandidata, vključno z udeležbo tihih družbenikov v ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s kandidatom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik naročniku posreduje podatke o:

* 1. svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
  2. gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

1. **Končne določbe**

Ne glede na izid postopka ponudnik ni upravičen do povrnitve stroškov v zvezi s pripravo ponudbe. Variantne ponudbe niso dovoljene.

Ponudnik, ki ne predloži vseh zahtevanih listin, bo izločen v skladu z ZJN-3 iz nadaljnjega postopka. Iz nadaljnjega postopka bodo izločene tudi ponudbe tistih ponudnikov, ki so bili pravnomočno kaznovani za prekršek iz 22. člena Zakona o blagovnih rezervah ali ki imajo neizpolnjene obveznosti do naročnika dalj kot trideset dni (2. odstavek 18. člena Zakona o blagovnih rezervah).

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.